16 तोले जेवर सहित 49 हजार रुपए चोरी, केस दर्ज
मोगा | चोरोंद्वारा घर में घुसकर 6 तोले सोने के जेवर, दस तोले चांदी 49 हजार रुपए की नकदी चोरी करने के आरोप में पुलिस ने अज्ञात चोरों के खिलाफ केस दर्ज किया है। थाना धर्मकोट के एएसआई बलजीत सिंह ने बताया कि गांव गलौटी निवासी हरसिमरनजीत सिंह ने पुलिस को दिए बयान में आरोप लगाया है कि बुधवार को वह कालेज में पेपर देने के लिए गया हुआ था। जबकि उसकी माता गांव में पाठ के भोग पर गई थी। पिता रछपाल सिंह जोकि म्युनिसिपल कमेटी कोटईसेखां में क्लर्क की नौकरी करते हैं वह बहन के साथ श्री हजूर साहिब में माथा टेकने के लिए गए हुए थे। जब वह दोपहर को कालेज से आया तो देखा कि ताले टूटे हुए हैं और अंदर अलमारी से सामान चोरी हो चुका था।
hin_Deva hin_Deva